google/wiki40b huggingface dataset:
बीरबल सिंह ढालिया

'अमर शहीद जीनगर बीरबल सिंह ढालिया' भारत के एक स्वतन्त्रता सेनानी थे। 30जून 1946 में आन्दोलन करते समय पुलिस की गोली से उनकी मृत्यु हुई थी।

जीवन परिचय

अमर शहीद जीनगर बीरबल सिंह ढालिया राजस्थान के गंगानगर जिले के रायसिंह नगर के निवासी थे। शिक्षा सामान्य, शरीर हृष्ट-पुष्ट था। आप रूई की आढत का व्यवसाय करते थे। आपके पिता श्री सालगराम जी व भाई जवाहर लाल ,जगमल,व सीताराम थे। परिवार सहित फाजिल्का बंगले में रहते थे। आपके विचार राष्ट्रीयता से परिपूर्ण बीकानेर प्रजा परिषद के सदस्य थे। आपने सामान्ती अत्याचारों का विरोध किया और नागरिक अधिकारों की प्राप्ति के लिए हमेशा संघर्ष किया।  राज्य की ओर से प्रजा परिषद के अधिवेशन करने पर तो प्रतिबन्ध नहीं था किन्तु तिरंगा फहराने पर प्रतिबन्ध था। 
30 जून 1946 को राज्यदेश की अवलहेलना कर तिरंगा लेकर जुलूस निकाला गया। श्री बीरबल सिंह जी की बांई भूजा पर इतनी जोर की लाठियां पड़ी की भूजा से खून टपकटे लगा। किन्तु आजादी के दिवाने इससे नहीं रूके। भारतमाता की जय , इन्कलाब—जिन्दाबाद के नारे लगाते हुए जब रेस्ट हाउस की ओर बढे तो सेना के जवानों ने अंधाधुन्द गोलियां चलानी शुरू कर दी । इसी समय बीरबल सिंह जी की जांघ में एक साथ तीन गोलियां लगी लेकिन वे रूके नहीं चलते रहे। लोगों ने उन्हें कन्धे पर उठाया उन्हें पाण्डाल में ले गये। माहौल में ढिलाई होने पर चिकित्सालय चारपायी समेत ले जाया गया। उनका खून काफी बह चुका था पर फिर भी हाथ में तिरंगा थामे थे। चिकित्सक उनकी हिम्म्त देखकर स्तब्ध थे। उन्होंने अपने अन्तिम शब्दों में यही कहा '' इस झण्डे की लाज अब मैं आपको सोंपे जा रहा हूं''  और इसी के साथ 1 जुलाई, 1946 को हमेशा हमेशा के लिए अपनी आंखे मूंद ली। 
1 जुलाई, 1946 को शहीद के पार्थिव शरीर का जुलूस निकाला गया जिसमें आजाद हिंद फौज  के कर्नल अमरसिंह तिरंगा झण्डा लिये सबसे आगे चल रहे थे। शव यात्रा का दृश्य अभूतपूर्व था। हजारों लोगों ने  को पूष्पांजली दी । एक ओर चिता पर अमर शहीद की देह को अग्नि में समर्पित की जा रही थी तो दूसरी ओर उनकी पत्नी श्रीमती मूलीदेवी व चार वर्षीय पुत्री चम्पाकुमारी साहस पूर्वक उस यशस्वी को पंचभूत में विलिन होते देख रही थी। रायसिंह नगर के रेस्ट हाउस के पास जहां शहीद को गो​ली लगी जनता ने संगमरमर की मूर्ति की स्थापनी की। 30 जून व 1 जुलाई को शहीद मेला लगता है। लोग दूर दूर से श्रद्धाजंली भेंट करने सपरिवार आते हैं। गंगानगर के मुख्य चौक में शहीद जीनगर बीरबल सिंह ढालिया की मूर्ति स्थापति कर  चौक का नाम 'शहीद ​बीरबल चौक' रखा तथा गंगानगर में शहीद के नाम से एक उद्यान भी है। राज्य सरकार ने राजस्थान नहर की एक वितरिका का नाम भी अमर शहीद जीनगर बीरबल सिंह वितरिका रखा है।
मारी (फ़िल्म)

कहानी

यह कहानी दो गुण्डे मारी (धनुष) से शुरू होती है। वह अपने दुशमन एक और गुण्डे को मार देता है। वह वेलु के नीचे कार्य करता है। वह एक और गुण्डे रवि से लड़ता रहता है। वह भी वेलु के नीचे ही कार्य करता है। एक दिन श्रीदेवी (काजल अग्रवाल) वहाँ अपने व्यापार के लिए आती है। मारी जबर्दस्ती उसके व्यापार में एक हिस्सेदार बन जाता है। वह उसके कुछ ग्राहक को भगा भी देता है, जिससे श्रीदेवी क्रोधित हो जाती है। वह अर्जुन (विजय येसुदास) जो की एक पुलिस अधिकारी है, उसकी मारी को पकड़वाने में मदद करती है। वह दिखाती है की वह मारी से प्यार करती है और वह उसके खिलाफ सबूत खोजती है। लेकिन इससे पहले ही किसी अन्य के द्वारा हुए हत्या का आरोप मारी पर लग जाता है और वह गिरफ्तार हो जाता है। वह जब बाहर आता है तो उसे पता चलता है कि वेलु भी गिरफ्तार हो चुका है। अर्जुन और रवि दोनों मिलकर कई लोगों को जेल में बन्द कर रहे हैं। वह दोनों से बदला लेने का सोचता है। इसी दौरान श्रीदेवी उससे प्यार करने लगती है। मारी अर्जुन के एक गैर कानूनी सामान से भरे वाहन को अपने कब्जे में ले लेता है और उससे वेलु को छोड़ने को कहता है। अर्जुन रवि को बचाने की कोशिश करता है। लेकिन उसके एक हवलदार के खुलासे के बाद वह भी पकड़ा जाता है। श्रीदेवी आखरी में अपने प्यार के बारे में मारी को बताती है, लेकिन वह इन्कार कर देता है।

विकास

इस फ़िल्म के निर्देशक बालाजी मोहन ने इस फ़िल्म के निर्माण के बारें में जानकारी जनवरी 2014 में दी। तब उन्होने बताया की इसमें धनुष और काजल अग्रवाल मुख्य किरदार में रहेंगे।

पात्र चुनाव

एक अफवाह थी की इस फ़िल्म में धनुष कुछ समय के लिए दिखाई देंगे। फ़िल्म के नजदीकी सूत्रों ने बताया की वह इस फ़िल्म में एक मद्रास के स्थानीय निवासी के रूप में दिखाई देंगे और उसी में बात करेंगे। लेकिन जब किरदार का खुलासा हुआ तब वह एक मुख्य भूमिका में थे। यह किरदार उनके पिछले फ़िल्म आड़ुकलम (2011) से मिलता जुलता है। इसी दौरान काजल अग्रवाल भी इस फ़िल्म से जुड़ गईं। वह भी इस फ़िल्म में मुख्य किरदार में से एक का किरदार निभा रहीं हैं। वह इस फ़िल्म से नवम्बर 2014 में जुड़ीं। यह उनकी तमिल सिनेमा में एक वर्ष के पश्चात वापसी है। इससे पहले वह जिल्ला (2014) नामक फ़िल्म में कार्य कर चुकी थीं।
काजल पोल्लाधावन (2007) में धनुष के साथ कार्य करने वाली थीं। लेकिन उस समय अन्य फ़िल्म के कारण वह इससे बाहर गई। वह उस दौरान एक तेलुगू फ़िल्म चन्दामामा (2007) में कार्य कर रही थीं।
शिलांग टाइम्स

शिलॉन्ग टाइम्स एक भारतीय अखबार है। यह उत्तर-पूर्व भारत का सबसे पुराना अंग्रेजी भाषा का दैनिक समाचार पत्र है, जो 10 अगस्त, 1945 को शिलॉन्ग की एक ट्रेडमिल मशीन पर एक टैबलॉयड के आकार के साप्ताहिक के रूप में शुरू हुआ था।
शिलॉन्ग टाइम्स ने 15 अगस्त, 1991 को आधुनिक कंप्यूटर टाइपसेटिंग और ऑफसेट प्रिंटिंग तकनीक पर स्विच किया और ब्रॉडशीट प्रारूप में पहला मुद्दा अस्तित्व में आया।
मेघालय के गारो हिल्स में तुरा शहर से दूसरा संस्करण 9 नवंबर, 1992 को लॉन्च किया गया था।
तुरा संस्करण के अलावा, शिलॉन्ग टाइम्स प्राइवेट लिमिटेड भी एकमात्र गारो भाषा दैनिक सलंटिनी जनेरा प्रकाशित करता है।
प्रकाशन का नेतृत्व इसके संपादक के रूप में पेट्रीसिया मुखीम ने किया, जिसने 2008 में मानस चौधरी को सफलता दिलाई। [१] चौधरी 1978 से पत्र के संपादक थे। [२]
२०१३ शाहबाग विरोध

२०१३ के बांग्लादेश के शहबाघ जन आन्दोलन की शुरुवात ५ फ़रवरी २०१३ को ढाका, बांग्लादेश में हुई, जिसमे अब्दुल कादिर मोल्लाह और अतिरिक्त सभी बांग्लादेशी मुक्ति संग्राम के आरोपित युद्ध अपराधियों के लिए मौत की सज़ा की मांग करी गयी, | ५ फ़रवरी २०१३ को बांग्लादेश अंतर्राष्ट्रीय अपराध न्यायलय ने मोल्लाह को आजीवन कारावास की सज़ा सुनाई क्यूंकि वह मुक्ति संग्राम के दौरान नरसंघार, हत्या और बलात्कार (नाबालिक लड़कियों के बलात्कार का भी) का दोषी पाया गया।
प्रतिगामी चाल

प्रतिगामी चाल किसी वस्तु की ऐसी चाल को बोलते हैं जो किसी और वस्तु की चाल के विपरीत हो। इसका प्रयोग भौतिकी (फ़िज़िक्स) और खगोलशास्त्र में अक्सर तब किया जाता है जब किसी घुमते हुए ग्रह के इर्द-गिर्द कोई उपग्रह परिक्रमा कर रहा हो लेकिन उस उपग्रह की परिक्रमा की दिशा ग्रह के घूमने की दिशा से उल्टी हो।

अन्य भाषाओँ में

"प्रतिगामी चाल" को अंग्रेज़ी में "रॅट्रोग्रेड मोशन" (Retrograde motion) कहते हैं।
हरित भवन

लक्ष्य

इसका मुख्य लक्ष्य ऊर्जा क्षय को रोकना है। इस तरह के भवन का निर्माण इस प्रकार से किया जाता है कि इससे प्रकृति को बहुत कम हानि हो। इसके अलावा इसमें छोटे छोटे पौधे लगाए जाते हैं। जिससे कई प्रकार के लाभ मिलते हैं। जीवाश्म ईंधन के कमी होने के कारण इस तरह से ईंधन के स्रोत बनाने से उसकी कमी की पूर्ति भी हो जाती है। कई पौधे कई प्रकार के ईंधन भी प्रदान करते हैं। जिससे पेट्रोल जैसे ईंधन की आवश्यकता भी नहीं पड़ती है और यह सभी ईंधन पर्यावरण को किसी प्रकार का अधिक हानि भी नहीं पहुँचाता है।
सिद्ध (जैन धर्म)

सिद्ध शब्द का प्रयोग जैन धर्म में भगवान के लिए किया जाता हैं। सिद्ध पद को प्राप्त कर चुकी आत्मा संसार (जीवन मरण के चक्र) से मुक्त होती है। अपने सभी कर्मों का क्षय कर चुके, सिद्ध भगवान अष्टग़ुणो से युक्त होते है। वह सिद्धशिला जो लोक के सबसे ऊपर है, वहाँ विराजते है।

पंच परमेष्ठी

जैन दर्शन के अनुसार पाँच पद स्थित जीव पूजनिय हैं। इन्हें पंच परमेष्ठी कहते हैं। सिद्ध इसमें अरिहंतों के बाद आते है।
शिबि

पुरूवंशी नरेश शिबि उशीनर देश के राजा थे। वे बड़े परोपकारी धर्मात्मा राजा थे। उनके यहां से कोई याचक खाली हाथ नहीं लौटता था। इनकी संपति परोपकार के लिए थी और शक्ति आर्त की रक्षा के लिए। वे अजातशत्रु थे। इनकी प्रजा सुखी संतुष्ट थी। राजा सदैव भगवद अराधना में लीन रहते थे। शिबि अपनी त्याग बुद्धि के लिए बहुत प्रसिद्ध थे।
इनकी कथा मूलतः महाभारत में है। 
तेरहवीं सदी के जैन कवि बालचंद्र सूरि ने करुणावज्रायुध में यह कहानी राजा वज्रायुध के नाम से कही है। कथा का प्रारूप जातक कथा के बोधिसत्व के समान है।

शिबि की कथा

शिबि की त्याग की भावना तात्कालिक और अस्थायी है या उनके स्वभाव का स्थायी गुण, इसकी परीक्षा करने के लिए इंद्र और अग्नि ने एक योजना बनायी। अग्नि ने एक कबूतर का रूप धारण किया और इन्द्र ने एक बाज का। कबूतर को अपना आहार बनाने के लिए बाज ने उसका शिकार करने के लिए पीछा किया। कबूतर तेजी से उड़ता हुआ राजा शिबि के चरणों में जा पड़ा और बोला- मेरी रक्षा कीजिए। शिबि ने उसे रक्षा का आश्वासन दिया। पीछे-पीछे बाज भी आ पहुंचा। उसने शिबि से कहा, महाराज! मैं इस कबूतर का पीछा करता आ रहा हूं और इसे अपना आहार बना कर अपनी भूख मिटाना चाहता हूं, यह मेरा भक्ष्य है। आप इसकी रक्षा न करें।
शिबि ने बाज से कहा, इस पक्षी को अभय प्रदान किया है। इसे कोई मारे यह मैं कभी सह नहीं सकता। तुम्हें अपनी भूख मिटाने के लिए मांस चाहिए, सो मैं तुम्हें अपने शरीर से इस कबूतर के वजन के बराबर मांस काटकर देता हूं। उन्होंने एक तराजू मंगवाई और उसके एक पलड़े में कबूतर को रख दिया। दूसरे पलड़े में महाराज शिबि अपने शरीर से मांस काटकर डालने लगे। काफी मांस काट डाला किंतु कबूतर वाला पलड़ा तनिक भी नहीं हिला और अंत में महाराज शिबि स्वयं उस पलड़े पर जा बैठे और बाज से बोले, मेरा पूरा शरीर तुम्हारे सामने है, आओ भोजन करो।
महाराज शिबि की त्याग बुद्धि को स्वीकार करते हुए अग्नि और इंद्र अपने स्वाभाविक रूप में प्रकट हुए और महाराज शिबि को भी उठा कर खड़ा कर दिया। उन्होंने शिबि की त्याग भावना की बड़ी प्रशंसा की, आशीर्वाद दिया और फिर चले गए।

उशीनर

उशीनरों का प्रदेश मध्यदेश था। कौषीतकि उपनिषद् में उशीनर, मत्स्यों, कुरु, पांचालों एवं वंशों की श्रेणी में परिगणित हुए हैं। महाभारत के अनुसार उशीनरों ने यमुना की पार्श्ववर्ती नदियों के किनारे यज्ञ किया था (महाभारत, ३,१३०,२१)। पाणिनि ने अपने कई सूत्रों में उशीनर देश का उल्लेख किया है (अष्टाध्यायी, २, ४, २०; ४, २, ११८)। उसकी राजधानी भोजनगर थी (महाभारत ४, ११८, २)। महाभारत तथा जातक कथाओं में उशीनर और उनके पुत्र शिवि का उल्लेख मिलता है।
खैर (वृक्ष)

एक प्रकार का बबूल। कथकीकर। सोनकीकर। यह चीन, भारत, पाकिस्तान, नेपाल, श्री लंका, भूटान, म्यांमार में पाया जाता है।
विशेष—इसका पेड़ बहुत बड़ा होता है और प्राय; समस्त भारत में से पाया जाता है लेकिन उत्तर प्रदेश के खैर शहर मे ये अधिक मात्रा मे पाया जाता है। इसके हीर की लकड़ी भूरे रंग की होती हैं, घुनती नहीं और घर तथा खेती के औजार बनाने के काम में आती है। बबूल की तरह इसमें भी एक प्रकार का गोंद निकलता है और बड़े काम का होता है।
इस वृक्ष की लकड़ी के टुकड़ों को उबालकर निकाला और जमाया हुआ रस जो पान में चूने के साथ लगाकर खाया जाता है, खैर या कत्था कहलाता है।

अन्य भाषाओ मे नाम

commonly known as: black catechu, black cutch, cashoo, catechu, cutch tree, wadalee gum • Assamese: খৈৰ kher • Bengali: খয়ের khayer • Gujarati: ખેર kher • Hindi: दन्त धावन dant-dhavan, गायत्रिन् gayatrin, खैर khair, खयर khayar, मदन madan, पथिद्रुम pathi-drum, पयोर payor, प्रियसख priya-sakh • Kannada: ಕಾಚು kaachu, ಕದಿರ kadira, ಕಾದು kadu, ಕಗ್ಗಲಿ kaggali • Konkani: खैर khair • Malayalam: കരിണ്ടാലി karintaali • Marathi: खैर khair, खयर khayar, यज्ञवृक्ष yajnavrksa • Nepalese: खयर् khayar • Pali: खदिरो khadiro • Prakrit: खइरं or खाइरं khaiiram • Sanskrit: गायत्रिन् gayatrin, खदिरः or खादिरः khadira, पथिद्रुम pathi-drum, पयोर payor, प्रियसख priya-sakh • Tamil: செங்கருங்காலி cenkarungali, காசுக்கட்டி kacu-k-katti, கறை karai • Telugu: ఖదిరము khadiramu. కవిరిచండ్ర kaviricandra, నల్లచండ్ర nallacandra • Urdu: کهير khair
स्वराज भवन, इलाहाबाद

स्वराज भवन इलाहाबाद में स्थित एक ऐतिहासिक भवन एवं संग्रहालय है। इसका मूल नाम 'आनन्द भवन' था। इस ऐतिहासिक भवन का निर्माण मोतीलाल नेहरू ने करवाया था। 
1930 में उन्होंने इसे राष्ट्र को समर्पित कर दिया था। इसके बाद यहां कांग्रेस कमेटी का मुख्यालय बनाया गया। भारत की पहली महिला प्रधानमंत्री इंदिरा गांधी का जन्म यहीं पर हुआ था। आज इसे संग्रहालय का रूप दे दिया गया है।next

परिचय

1899 में मोतीलाल नेहरु ने चर्च लेन नामक मोहल्ले में एक अव्यवस्थित इमारत खरीदी। जब इस बंगले में नेहरु परिवार रहने के लिये आया तब इसका नाम आनन्द भवन रखा गया। पुरानी इमारत भारतीय राष्ट्रीय कांग्रेस को सौँप दी गयी। 1931 में पंडित मोतीलाल नेहरु की गूजरने के बाद उनके पुत्र जवाहर लाल नेहरु ने एक ट्रस्ट बना कर स्वाराज भवन भारतीय जनता के ज्ञान के विकास स्वास्थ्य एंव सामाजिक आर्थिक उत्थान के लिये समर्पित कर दिया। इस इमारत के एक हिस्से में अस्पताल जो की आज कमाला नेहरु के नाम से जाना जाता हैं। और शेष अखिल भारतीय कांग्रेस समिति के उपयोग के लिये था। 1948 से 1974 तक इस ईमारत का उपयोग बच्चोँ की शैक्षणिक गतिविधियोँ विकाय के लिये किया जाता रहा और इसमें एक बाल भवन कि स्थापना कि गयी। बाल भवन में शैक्षिक यथा संगीत विज्ञान खेल आदि के विषय में बच्चोँ को सिखाया जाता था। 1974 में स्वंगीय प्रधानमत्री इंदिरा गाँधी ने जवाहर लाल मेमोरियल फण्ड बना कर यह इमारत 20 वर्ष के लियें उसे पट्टे पर दे दिया। और उस इमारत में बाल भवन चलता रहा। किन्तु अब बाल भवन को स्वाराज भवन के ठीक बगल में स्थित एक अन्य मकान स्थापित कर दिया गया। और स्वाराज भवन को एक सग्रहालय के रूप में विकसित कर दिया गया।
स्वाराज भवन एक बडा भवन हैँ। और भारतीय स्वाधीनता संग्राम के दिनोँ का एक जीता जागता धरोहर हैँ। यही वह स्थान हैँ जहा पं जवाहरलाल नेहरु ने अपना बचपन बिताया। यहीँ से वो राजनिति कि प्रारम्भिक शिक्षा लेने के बाद में भारतीय स्वाधिनता संग्राम में शामिल हुये। जवाहरलाल नेहरु ने 1916 में अपने वैवाहिक जीवन का शुभ आरम्भ इसी भवन से किया। इसके अतिरिक्त यह राजनिति गतविधियोँ का एक मंच भी रहा। 1917 में उत्तर प्रदेश होम रुम लीन के अध्यक्ष मोतीलाल नेहरु एवं महामंत्री जवाहरलाल नेहरु थे। 19 नवम्बर 1919 को इंदिरा गाँधी का जन्म भी इसी भवन में हुआ। 1920 में आल इंडिया खिलाफत इसी भवन में बनायी गयी। भारत का संविधान लिखने के लिये चुनी गयी आल पार्टी का सम्मेलन भी इसी स्वाराज भवन में हुआ था। 
वास्तुकला की दृष्टि से यह भवन अपने आप मे अनोखा हैं। यह दो मंजिली इमारत हैं आनन्द भवन भारतीय स्वाधीनता संघर्ष की एक ऐतिहासिक यादगार हैं और ब्रिटिश शासन के विरोध में किये गये अनेक विरोधोँ, कांग्रेस के अधिवेशनोँ एवं राष्टीय नेताओँ के अनेक सम्मेलनोँ से इसका सम्बन्ध रहा हैं।
महात्मा गाँधी जब कभी इलाहाबाद आते थे तो यही रहते थें। आज भी यहाँ गाधी जी के अनेक वस्तुएँ रखीं हैं। आनन्द भवन मात्र राजनैतिक विचार विमर्श का केन्द्र ही नहीं, व्यक्तियोँ को राजनिति का भी केन्द्र हैं
खान अब्दुल खाँ, जे बी कृपलानी, लाल बहादुर शास्त्री, राम मनोहर लोहिया और फिरोज गाँधी जैसे नेता जिन्होँने न मात्र स्वाधीनता संघर्ष मे अपिलु स्वाधीन भारत की राजनीति को नया मोड दिया, यही स्थल आनन्द भवन ही हैं।
1942 इन्दिरा गाँधी का विवाह इसी भवन में हुआ और 1938 मे जवाहरलाल नेहरु की मां स्वरुप रानी की मृयु भी यहीं हुयी। 1970 में इन्दिरा गाँधी ने इस भवन को राष्ट्र को समर्पित कर दिया और इसके बाद इसे एक संग्रहालय का स्वरुप दे दिया गया। इसके खुलने का समय प्रात: 9.30 से सांय 5 बजे तक हैं। साप्ताहिक अवकाश सोमवार को रहता हैं।
एवरली बंधू

फिल एवरली का निधन

जनवरी ३, २०१४ को उनके ७५वें जन्मदिन से १६ दिन पहले फिल एवरली का बुरबंक, कैलिफ़ोर्निया में निधन हो गया। उनका निधन फेफड़ों की बिमारी के कारण हुआ।
शैथिल्य

शैथिल्य या 'हिस्टेरिसिस' (magnetic hysteresis) पदार्थों या तंत्र का वह गुण है जिसके कारण कोई आउटपुट, केवल इनपुट पर ही निर्भर नहीं करता बल्कि निवेश (इन्पुट) एवं निर्गत (आउटपुट) सिग्नल की पूर्व स्थितियों (इतिहास) पर भी निर्भर करता है। दूसरे शब्दों में कह सकते हैं कि शैथिल्ययुक्त किसी पदार्थ या तंत्र में स्मृति (memory) होती है।
भौतिकी में बहुत से निकाय अपनी प्राकृतिक में शैथिल्य प्रदर्शन करते हैं। उदाहरण के लिये लोहा का चुम्बकन शैथिल्य प्रकट करता है।

चुम्बकीय शैथिल्य (magnetic hysterisis)

लौहचुम्बकीय पदार्थों में चुम्बकीय शैथिल्य बहुत जानी-पहचानी परिघटना है। जब किसी लौहचुम्बकीय पदार्थ (जैसे सीआरजीओ) के ऊपर कोई वाह्य चुम्बकीय क्षेत्र लगाया जाता है तो इसके आणविक द्विध्रुव स्वयं को उस वाह्य क्षेत्र की दिशा में घुमा लेते हैं। किन्तु उस क्षेत्र को शून्य कर देने के बाद भी इन परमाणविक द्विध्रुओं का कुछ भाग उसी दिशा में बना रहता है। इसी कारण लोहे को चुम्बकित करने के बाद उसका चुम्बकत्व अनन्त काल तक बना रह सकता है। और यदि इसे विचुम्बकित करना हो तो इसके लिये उल्टी दिशा में वाह्य चुम्बकीय क्षेत्र लगाना पड़ता है। चुम्बकीय शैथिल्य एक प्रकार की स्मृति के सदृश है जिसका उपयोग कम्प्यूटर के आरम्भिक दिनों में स्मृति (मेमोरी) के रूप में किया जाता था।

इलेक्ट्रॉनिकी में शैथिल्य का उपयोग

इलेक्ट्रॉनिकी में शैथिल्य का उपयोग बहुत ही लाभदायक ढंग से किया जाता है। उदाहरण के लिए, एक हीटर का उपयोग करते हुए किसी कमरे का ताप २६ डिग्री सेल्सियस पर बनाए रखना है। इसके लिए कोई तुलनाकारी (या कम्परेटर) होना चाहिए जो कमरे का ताप २६ डिग्री से थोड़ा भी ऊपर जाते ही हीटर को बन्द कर दे और जब ताप २६ से थोड़ा ही नीचे आए तो हीटर चालू कर दे। यदि ऐसा कम्परेटर प्रयोग करेंगे तो हीटर बार-बार बन्द-चालू होगा जिससे सिस्टम खराब होने का डर रहता है। किन्तु यदि एक ऐसा कम्परेटर लगाया जाय जो कमरे का ताप २६ डिग्री जाते ही हीटर बन्द कर दे और हीटर को तब चालू करे जब कमरे का ताप घटते-घटते २३ डिग्री आ जाय, तो इस प्रणाली में हीटर बार-बार चालू-बन्द नहीं होगा और कमरे का ताप २३ से २६ डिग्री के बीच बना रहेगा। इस प्रकार के तुलनाकारी (कम्परेटर) को शैथिल्य तुलनाकारी (हिस्टेरिसिस कम्परेटर) कहते हैं। 
स्मिट ट्रिगर भी एक शैथिल्य तुलनाकारी है।
गिम्मीगेला चुली

स्वतंत्र पर्वत नहीं

पर्वतीय सूचियों में 500 मीटर से कम की स्थलाकृतिक उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)। 7,350 मीटर (24,114 फ़ुट) ऊँचे गिम्मीगेला का पर्वतीय शिखर यदी अकेला कहीं खड़ा होता तो वह विश्व का 78वाँ सर्वोच्च पर्वत होता)। लेकिन क्योंकि गिम्मीगेला की स्वतंत्र स्थलाकृतिक उदग्रता केवल 432 मीटर है, जो कि 500 मीटर से कम है, इसलिए इसे कंचनजंघा की ही एक सहायक चोटी माना जाता है।
कार्य विश्लेषण

कार्य विशिष्टता

कार्य विशिष्टता कार्य को संतोषजनक रूप से सम्पादित करने के लिए अपेक्षित मानवीय विशेषताओं का एक संक्षिप्त विवरण प्रस्तुत करता है। यह कार्य को सफलता सम्पन्न करने हेतु किसी व्यक्ति में आवश्यक पात्रताओं का वर्णन करता है। कार्य विशिष्टता, एक कार्य विवरण की एक तार्किक अपवृद्धि होती है। प्रत्येक कार्य विवरण के लिए, कार्य विशिष्टता का होना वांछनीय होता है। यह संगठन को, एक कार्य विशेष का उत्तरदायित्व देने हेतु किस प्रकार के व्यक्ति की आवश्यकता है, इसका पता लगाने में सहायता प्रदान करता है।

कर्मचारी विशिष्टता

कर्मचारी विशिष्टता, मानवीय योग्यताओं अथवा धरित विशेषताओं से सम्बन्धित होता है तथा यह उन पात्रताओं का उल्लेख नहीं करता है, जो कि मानवीय योग्यताओं को सूचित करते है। पात्रता, योग्यताओं का मापन करने का एक मानक है, जो कुछ निश्चित योग्यताओं, निपुणताओं तथा ज्ञान आदि के स्वामित्व का प्रमाणित करता है। अतः कर्मचारी विशिष्टता एक कार्य के लिए एक पद-धारक की न्यूनतम अपेक्षित पात्रताओं, जैसे-शारीरिक, शैक्षणिक, मनोवैज्ञानिक तथा सामाजिक आदि का एक विवरण है, जो भावी कर्मचारी से कार्य सम्पन्न करने के लिए न्यूनतम मानवीय योग्यताओं (जैसा कि कार्य विशिष्टता में उल्लिखित किया गया है) ये युक्त होने की अनिवार्यता का वर्णन करता है।
एक पद को भरने के लिए किस प्रकार के व्यक्ति की आवश्यकता है, यह ज्ञात करने की उद्देश्य से कार्य विशिष्टता की सूचनाओं को, कर्मचारी विशिष्टता की सूचनाओं में परिवर्तित करना आवश्यक है। कर्मचारी विशिष्टता एक लोकप्रिय 'उत्पादन नाम' के सामन होता है, जो यह परिणाम निकालता है कि एक विशेष कर्मचारी विशिष्टता से युक्त अभ्यर्थी, कार्य विशिष्टता के अन्तर्गत उल्लिखित मानवीय योग्यताओं से प्रायः युक्त है। उदाहरण के लिए एम.बी.ए. की शैक्षिक योग्यता से युक्त अभ्यर्थी सामान्यतः प्रबन्धन की अवधारणाओं को जानता है तथा प्रबन्धकीय निपुणताओं, जैसे- विश्लेषण करने की निपुणता, निर्णय-निर्माण की निपुणता, व्याख्या करने की निपुणता तथा अन्तर्वैयक्तिक निपुणताओं को धारण करता है। फिर भी इस मान्यता की प्रमाणिकता की जाँच चयन परीक्षा तथा अन्य प्रविधियों के माध्यम से की जा सकती है। कर्मचारी विशिष्टता, एक कार्य विशेष के लिए अभ्यर्थियों की विशेष श्रेणी के औचित्य का पता लगाने में उपयोगी होता है।
कबीर दुहन सिंह

कबीर दुहन सिंह (जन्म 8 सितम्बर 1986  फरीदाबाद, हरियाणा में) एक भारतीय फिल्म अभिनेता है, जो तेलुगु, कन्नड़ और तमिल भाषा फिल्मों में दिखाई दिये है। तेलुगू फिल्म जिल (2015) में अपनी शुरुआत करने के बाद, कबीर ने टॉलीवुड में एक प्रतिद्वंद्वी के रूप में करियर बनाया है। उन्होंने सरदार गब्बर सिंह में भी अभिनय किया। 

करियर

फरीदाबाद में पैदा हुए कबीर दुहन सिंह 2011 में मुंबई चले गए और मॉडलिंग से अपने करियर की शुरुआत की।  उन्होंने कई फैशन वीक असाइनमेंट किए और अपने व्यवसाय के एक हिस्से के रूप में अंतरराष्ट्रीय कार्य में भाग लिया। अभिनय में उनका पहला प्रयास शायनी अहुजा अभिनीत एक हिंदी फिल्म प्रोजेक्ट का हिस्सा था, लेकिन फिल्म को बाद में रोक दिया गया। फिल्मों में करियर बनाने के लिए उत्सुक, वह एक मंच अभिनेता बन गए और फिर तेलुगू फिल्म जिल (2015) का हिस्सा बनने के लिए सफलतापूर्वक ऑडिशन किया, जिनके निर्माता उत्तर भारतीय पृष्ठभूमि के साथ एक विलेन की तलाश में थे। बाद में फिल्म ने उन्हें सकारात्मक समीक्षाएं जीतीं, जबकि किक 2 (2015) में उनका अनुवर्ती समान रूप से सराहना की गई थी। अपनी अभिनय भूमिकाओं की उच्च गुणवत्ता को बनाए रखने के लिए, कबीर ने भूमिकाओं को करने से पहले अपने पात्रों का सावधानीपूर्वक विश्लेषण करना चुना और अन्य उद्यमों को बंद कर दिया जो उन्हें नायक को चित्रित करने के साथ-साथ बंगाल टाइगर (2015) में भूमिका निभाते। इसके बाद अभिनेता ने शिव का बदला नाटक वेदलम (2015) में खलनायक को चित्रित करके तमिल फिल्मों में अपनी शुरुआत की, जिसमें अजीत कुमार की मुख्य भूमिका थी।
अपनी शुरुआती फिल्मों की सफलता के बाद, कबीर ने कई तेलुगू फिल्मों पर काम करना शुरू किया जिसमें डिक्टेटर और सरदार गब्बर सिंह भी शामिल थे।
ओवोरख़ानगई प्रांत

नामोत्पत्ति व उच्चारण

'ओवोरख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस प्रांत का नाम ख़ानगई पर्वतों पर रखा गया है और मंगोल भाषा में 'ओवोरख़ानगई' का अर्थ 'दक्षिणी ख़ानगई' होता है। इसके विपरीत अरख़ानगई प्रांत के नाम का अर्थ 'उत्तरी ख़ानगई' है।
आरव

आरव का अर्थ कोलाहल होता है।
संस्कृत के विद्वान नित्यानंद मिश्रा के अनुसार आरव शब्द का प्रयोग रामायण में बंदरों का चिल्लाना, मक्खियों का भिनभिनाना, पक्षियों का कलरव आदि के लिए हुआ है।
आई ओ टी

इन्डक्टिव आउटपुट ट्यूब (IOT) या क्लाइस्ट्रोड (klystrode) एक प्रकार की निर्वात नलिका है जिसका उपयोग उच्च आवृत्ति की रेडियो तरंगों को प्रवर्धित करने के लिए शक्ति प्रवर्धक के रूप में किया जाता है। यह क्लाइस्ट्रॉन के तरह की युक्ति है। इसका विकास १९८० के दशक में हुआ जब रेडियो ट्रान्समिटरों में प्रयुक्त उच्च शक्ति वाले रेडियो आवृत्ति प्रवर्धकों की दक्षता को अधिकाधिक करने की चुनौती सामने आयी। आई ओ टी का प्रमुख व्यापारिक उपयोग UHF टेलीविजन ट्रान्समिटरों में होता है जहाँ अब क्लाइस्ट्रानों के स्थान पर आई ओ टी का उपयोग होने लगा है। इसका कारण इनकी अधिक दक्षता (35% से 40%) और छोटा आकार है। आई ओ टॉ का उपयोग कण त्वरकों में भी होता है। इनके द्वारा लगभग 30 kW शक्ति (सतत) तथा 7 MW (स्पन्दित) आउटपुट की जा सकती है और गिगाहर्ट्ज आवृत्ति तक 20–23 dB की लब्धि प्राप्त की जा सकती है।
टाइटेनियम टेट्राब्रोमाइड

टाइटेनियम टेट्राब्रोमाइड एक अकार्बनिक यौगिक है।
अरुणाचल स्काउट्स

इतिहास

चीन के साथ सीमा की रक्षा के लिए शानदार लद्दाख स्काउट्स की तर्ज पर अरुणाचल स्काउट जुटाने के प्रस्ताव को पूर्व भारतीय सेना प्रमुख व अरुणाचल प्रदेश, के राज्यपाल जनरल जे जे सिंह ने 2008 में इसका प्रस्ताव दिया था। केंद्रीय मंत्रिमंडल ने 2009 में इसे मंजूरी दे दी। नई बटालियन असम रेजीमेंट से बनाई गयी। पहली बटालियन 2010 में सामने आयी, और दूसरी 2012 में।  1 मई 2012 को, पहली बटालियन को तिब्बत से जुड़ी अरुणाचल प्रदेश की सीमा सुरक्षा की प्राथमिक जिम्मेदारी प्रदान की गयी।
अहमद यार खान

पाकिस्तानी जनरल, राजनेता और पाकिस्तान के प्रांत, पंजाब के पूर्व राज्यपाल।
शिल्पा शुक्ला

व्यक्तिगत जीवन

दिल्ली मे शिल्पा शुक्ला ने अस्मिता थिएटर ग्रुप के साथ अपने अभिनय कैरियर की शुरुआत की और् सुप्रसिद्ध रंगमंच निर्देशक अरविन्द गौड़ के अंतर्गत प्रशिक्षण प्राप्त किया।